open-index/open-wikipedia-markdown huggingface dataset:
Dattopant Thengadi

**Dattopant Thengadi** (10. marraskuuta 1920 Arvi – 14. lokakuuta 2004 Pune) oli intialainen kansalaisaktivisti ja ammattiyhdistysjohtaja. Hän vaikutti hindunationalistisen Rashtriya Swayamsevak Sangh (RSS) -järjestön yhteydessä ja perusti sille useita sisarjärjestöjä. Hänen perustamiinsa järjestöihin lukeutuu työväenjärjestö Bharatiya Mazdoor Sangh (BMS), maanviljelijäjärjestö Bharatiya Kisan Sangh (BKS), talousasioihin keskittyvä ajatuspaja Swadeshi Jagran Manch (SJM) ja hän oli mukana Akhil Bharatiya Vidyarthi Parishad -opiskelijajärjestön perustamisessa. Hän palveli kaksi peräkkäistä kautta Rajya Sabhassa vuosina 1964–1976. Hän kirjoitti useita kirjoja, marathiksi, englanniksi ja hindiksi, joissa hän käsitteli työväenluokan ongelmia.

Thengadin toimi RSS:n täyspäiväisenä vapaaehtoistyöntekijänä (*pracharak*) Keralassa vuosina 1942–1944, Bengalissa 1945–1947 ja Assamissa 1948–1949. Hän oli kongressipuolueen ammattiyhdistysliikkeen INTUCin Madhya Pradeshin yksikön johtaja 1950–1951. 1950-luvulla hän kritisoi kommunisteja, jotka hallitsivat tuolloin lähes jokaista työväenliikettä. Hän vastusti ideaa luokkataistelusta, koska uskoi luokkien väliseen yhteistyöhön. Hän perusti 1955 Bharatiya Mazdoor Sangh -järjestönsä tuodakseen nationalismin lähemmäksi työväenliikettä.

Thengadille tarjottiin Intian kolmanneksi korkeinta siviilikunniamerkkiä Padma Bhushania vuonna 2003. Hän kieltäytyi vastaanottamasta palkintoa ennen kuin RSS:n perustaja K. B. Hedgewar ja M. S. Golwalkar saisivat Bharat Ratnan.

Talousajattelijana hän halusi kolmannen tien kapitalismin ja kommunismin välille. Hän käsitteli aihetta vuonna 1995 julkaisemassaan kirjassa The Third Way. Hänen mukaansa käsitys dharmasta muodostaa parhaan tavan tarkastella taloutta pyrkimyksenä kollektiiviseen onnellisuuteen ilman länsimaista yksilöllistä kilpailua. Hän myös korosti pienyrittäjyyden merkitystä työllistymisessä, mikä hänen mukaansa näkyi hindulaisessa kulttuurissa käsityöläisjumala Vishwakarman kautta. Luomansa Swadeshi Jagran Manch -talousajatuspajan ja kirjojensa kautta hän on eniten RSS:n talousajatteluun vaikuttaneita henkilöitä.

## Lähteet

## Aiheesta muualla
Olsztynin piirikunta

**Olsztynin piirikunta** () on yksi Warmia-Masurian voivodikunnan piirikunnista. Sen arvioitu väkiluku oli vuoden 2019 lopussa 126&nbsp;781. Piirikunta on jaettu 12 maalaiskuntaan, jotka ovat Barczewo, Biskupiec, Dobre Miasto, Dywity, Gietrzwałd, Jeziorany, Jonkowo, Kolno, Olsztynek, Purda, Stawiguda sekä Świątki ja niissä on kylien lisäksi viisi kaupunkia; Barczewo, Biskupiec, Dobre Miasto, Jeziorany sekä Olsztynek. Hallintokeskus Olsztyn muodostaa oman kaupunkipiirikuntansa.

Olsztynin piirikunnan pinta-alasta arviolta 39 prosenttia oli metsän peitossa vuonna 2018.

Olsztynin piirikunnan työttömyysaste oli vuoden 2018 lopussa 8,8 prosenttia. Luku on huomattavan suuri sekä Warmia-Masurian voivodikunnan että koko Puolan työttömyyslukuihin verrattuna.

Vuoden 2019 lopussa Olsztynin piirikunnassa arvioitiin olevan 126&nbsp;781 asukasta, joista 50,7 prosenttia naispuolisia ja 49,3 prosenttia miespuolisia. Puolan väestönlaskennassa 2011 väkiluvun laskettiin olevan 119&nbsp;962 ja sen ennakoidaan vuoteen 2050 mennessä kasvavan 139&nbsp;030 asukkaaseen. Alle 18-vuotiaiden arvioitiin vuoden 2019 lopussa muodostaneen 18,9 prosenttia piirikunnan väestöstä, työikäisten 63,1 prosenttia ja eläkeikäisten 18 prosenttia väestön keski-iän ollessa 40,2 vuotta. Elävänä syntyneiden määrä oli vuonna 2019 yhteensä 1&nbsp;019 lasta.

## Lähteet
Piszin piirikunta

**Piszin piirikunta** () on yksi Warmia-Masurian voivodikunnan piirikunnista. Sen arvioitu väkiluku oli vuoden 2019 lopussa 56&nbsp;135. Piirikunta on jaettu neljään maalaiskuntaan, jotka ovat Biała Piska, Orzysz, Pisz sekä Ruciane-Nida ja niissä on kylien lisäksi neljä kaupunkia; Biała Piska, Orzysz, hallintokeskus Pisz sekä Ruciane-Nida.

Piszin piirikunnan pinta-alasta arviolta 48,9 prosenttia oli metsän peitossa vuonna 2018.

Piszin piirikunnan työttömyysaste oli vuoden 2018 lopussa 12,2 prosenttia. Luku on huomattavan suuri sekä Warmia-Masurian voivodikunnan että koko Puolan työttömyyslukuihin verrattuna.

Vuoden 2019 lopussa Piszin piirikunnassa arvioitiin olevan 56&nbsp;135 asukasta, joista 50,2 prosenttia naispuolisia ja 49,8 prosenttia miespuolisia. Puolan väestönlaskennassa 2011 väkiluvun laskettiin olevan 58&nbsp;504 ja sen ennakoidaan vuoteen 2050 mennessä pienenevän 45&nbsp;751 asukkaaseen. Alle 18-vuotiaiden arvioitiin vuoden 2019 lopussa muodostaneen 18,3 prosenttia piirikunnan väestöstä, työikäisten 62,3 prosenttia ja eläkeikäisten 19,4 prosenttia väestön keski-iän ollessa 40,9 vuotta. Elävänä syntyneiden määrä oli vuonna 2019 yhteensä 512 lasta.

## Lähteet
Vääksynjoki

**Vääksynjoki** -nimisiä jokia on ainakin kaksi:

* Vääksynjoki, Päijät-Hämeen Vesijärven laskujoki Asikkalassa Vääksyn kanavan vierellä, laskee Päijänteeseen
* Vääksynjoki, Pirkanmaan Vesijärven laskujoki Kangasalla, laskee Längelmäveteen.
Raoul Couvert

**Raoul François Fernand Robert Couvert** (24. kesäkuuta 1903 Chambéry – 20. helmikuuta 1983 Chambéry) oli ranskalainen jääkiekkoilija, pelipaikaltaan puolustaja. Couvert pelasi urallaan 12 kautta Ranskan pääsarjassa, jossa hän edusti Chamois de Chamonixia vuosina 1922–1934. Couvert edusti myös Ranskan maajoukkuetta Chamonix’n talviolympialaisissa 1924, Sankt Moritzin talviolympialaisissa 1928 sekä kaksissa MM-kilpailuissa ja kolmissa EM-kilpailuissa. Milanossa 1924 hän saavutti EM-kultaa Ranskan joukkueessa.

Couvertin veli Marcial oli myös MM- ja EM-tason jääkiekkoilija.

## Lähteet
Teemu Ojanne

**Teemu Sakari Ojanne** (s. 1956 tai 1957) on suomalainen näyttelijä. Ojanne on koulutukseltaan kasvatustieteiden ylioppilas. Ojanne on toiminut Rauman kaupunginteatterin johtajana vuosina 2006–2010.

## Lähteet
Ojanne

**Ojanne** on sukunimi, joka on muun muassa seuraavilla suomalaisilla henkilöillä:

*Anna Ojanne (s. 1969), näyttelijä
*Olavi Ojanne (1915–1983), juristi, korkeimman hallinto-oikeuden hallintoneuvos
*Teemu Ojanne (s. 1956 tai 1957), näyttelijä ja teatterinjohtaja
Deewana

**Deewana** (suom. ”Hullu”) on vuonna 1992 ensi-iltansa saanut intialainen hindinkielinen romanttinen draamaelokuva, jonka ohjasi Raj Kanwar. Päärooleja näyttelivät Rishi Kapoor, Divya Bharti ja Shah Rukh Khan. Elokuva oli menestys ja se voitti viisi Filmfare Awards -palkintoa, mukaan lukien parhaan mies- ja naistulokkaan palkinnot Khanille ja Bhartille.

## Juoni
Kaunis Kajal (Divya Bharti) rakastuu rikkaaseen laulajaan Raviin (Rishi Kapoor) ja he menevät naimisiin. Ravin rahanahne setä Dhirendra ja serkku Narendra haluavat hänen omaisuutensa ja yrittävät tappaa Ravin ja Kajalin. Ravi onnistuu tappamaan Narendran juuri ennen putoamistaan omaan kuolemaansa. Leskeksi jäänyt Kajal muuttaa toiseen kaupunkiin anoppinsa Laxmin kanssa. Hän tapaa komean Rajan (Shah Rukh Khan), joka rakastuu häneen. Rajan isä ei hyväksy Kajalia, joten hän katkaisee välinsä tähän ja rukoilee Laxmilta lupaa naida Kajal. Laxmi suostuttelee Kajalia jatkamaan elämäänsä Rajan kanssa ja Kajal suostuu avioliittoon. Raja joutuu onnettomuuteen ja Kajal ymmärtää rakastavansa häntä.

Myöhemmin Raja pelastaa miehen, joka osoittautuu kuolleeksi luulluksi Raviksi. Raja esittelee Ravin järkyttyneelle Kajalille, joka kuitenkin jää Rajan luo. Dhirendra saa tietää Ravin olevan elossa ja kaappaa Kajalin ja Rajan vaatien Ravin omaisuutta. Raja pakenee ja hakkaa Dhirendran Ravin kanssa. He löytävät Kajalin sidottuna ajastettuun pommiin, jonka Ravi onnistuu pysäyttämään. Dhirendra yrittää tappaa Rajan, mutta Ravi uhraa itsensä laukaisemalla pommin, joka tappaa hänet ja setänsä. Ravin uhrauksen ansiosta Kajal ja Raja voivat jatkaa elämäänsä.

## Näyttelijät

## Soundtrack

## Vastaanotto
*Deewana* oli vuoden 1992 toiseksi eniten tuottanut hindielokuva *[[Beta (elokuva)|Betan]]* jälkeen.

## Palkinnot

## Lähteet

## Aiheesta muualla
*
Tudu järv

**Tudu järv** on Virossa Länsi-Virumaalla Vinnin kunnan Rasiveren ja Suigun kylissä sijaitseva järvi.

## Maantietoa
Järvi on 700 metriä pitkä, 490 metriä leveä, ja sen pinta-ala on 26,2 hehtaaria. Se sijaitsee Tudun kylästä viisi kilometriä lounaaseen keskellä Järvesoota. Se ympärillä nousee reunoiltaan alkaen kohosuo, jonka keskellä järvi on, ja järven ympärillä on lisäksi kymmeniä suolampareita. Sen syvyys on noin 5 metriä ja sen keskisyvyydeksi on saatu 2,5 metriä. Järvessä ei ole saaria. Rantaviivan pituus on 1,9 kilometriä pitkä. Järven rannat ovat kovapohjaiset ja turpeiset. Järvelle pääsee kävelemällä yli kilometrin verran avosuolla ja järveä kiertää myös kävelypolku. Rantaan on rakennettu autiotupa, jossa on nuotiopaikka ja uimalaituri .

## Luontoarvoja ja luokittelu
Järvi sijaitsee Järvsoolla, joka sisältyy Tudusoon soidensuojelualueeseen, joka on Natura 2000- hankkeen kohde (5&nbsp;307,7 hehtaaria, EE0060209). Siihen kuuluvat myös Punasoo, Tudusoo ja Luussaaresoo. Suoalueen turpeen paksuudeksi ilmoitetaan yli 6 metriä ja suolammikot ovat alkujaan muodostuneet matalista järvistä ja lähdelammista. Alueen suojelu alkoi vuonna 1976 ruskeakarhun suojelemiseksi. Vuonna 1997 alue laajeni maisemansuojelualueeksi, jollainen se on vuonna 2020.

Järvi on Vesipolitiikan puitedirektiivin (VPD) () luokituksen (VRD 4) mukaan veden kovuuden osalta pehmeävetinen järvi, jonka vedenväri on tumma (). Järvi luokitellaan limnologisesti dystrofiseksi järveksi, jos järven vedessä on korkea humuspitoisuus (, DY). Tällainen järvi sijaitsee usein suon äärellä ja järveen laskee humuspitoista suovettä, joka laskee samalla veden happamuuden alhaiselle tasolle (pH on alle 7).

Vedenväri on punertavan ruskea ja näkösyvyys on 2,0 metriä. Sen vesi on siis humuspitoista ja hapanta suovettä, jonka lähde on pääasiassa sekä suon pintavesi että suora sadevesi . Se lämpenee kesäisin hyvin tasaisesti, sillä järveen ei muodostu lämpötilakerrostumisia. Järvessä ei kasva vesikasveja ja ainoa järvessä elävä kala on hauki. Se tulee järvessä tumman väriseksi ja se on hyvin luiseva syödä.

Järveltä on alkanut useana vuonna järjestetty Tudu triatlon, jossa uidaan ensin järven poikki, juostaan lyhyt suotaival ja pyöräillään maantiellä.

## Vesistösuhteita
Tudu järv kuuluu Tagajõen valuma-alueeseen, jossa Tagajõgi on Rannapungerja jõen sivu-uoma. Tudu järv on Tagajõen lähdejärvi, joka sijaitsee Järvisoon suolla. Suo on vedenjakaja-aluetta, jossa itäpuoli kuuluu Tagajõelle ja länsipuoli Kunda jõelle. Järvellä ei ole tulo-ojia ja se laskuoja alkaa suoraksi kaivetulla ojalla, joka on samalla Tagajõen latvaoja. Järven valuma-alueen pinta-ala on 1,1 neliökilometriä. Rannapungerja jõgi laskee Peipsijärven pohjoisrantaan. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.

## Huomautuksia

## Lähteet
The Crown

**The Crown** voi tarkoittaa seuraavia asioita:

* *[[The Crown (televisiosarja)|The Crown]]*, Netflixin televisiosarja (2016–)
* The Crown, ruotsalainen death- ja thrash metal -yhtye
Originalismi

**Originalismi** () tarkoittaa lain tulkintaa, jonka mukaan kaikki lain lausunnot on tulkittava lakitekstin alkuperäisen käsityksen perusteella sen hyväksymisajankohtana. Originalismi yhdistetään usein Yhdysvaltojen perustuslain tulkintaan. Tulkinnan mukaan Yhdysvaltojen perustuslaki on vakaa sen voimaantulopäivästä lähtien ja sen sisällön merkitystä voidaan muuttaa vain viidennessä artiklassa esitettyjen vaiheiden mukaisesti.

Originalismi on ristiriidassa elävä perustuslaki -tulkinnan kanssa, jonka kannattajat katsovat, että perustuslakia olisi tulkittava nykyajan kontekstin perusteella, vaikka tällainen tulkinta poikkeaisi lakitekstin alkuperäisistä tulkinnoista.

## Lähteet
Scleria laxa

***Scleria laxa*** on sarakasvien (Cyperaceae) heimoon, kovioiden (*Scleria*) sukuun kuuluva yksivuotinen kasvilaji.

*Scleria laxa* -lajin lehdet ovat tasasoukkia ja 1–3 mm leveitä. Sen kukinto kattaa yleensä ison osan kasvin korkeudesta. Kukinto on kapea sekä hyvin harsu ja koostuu kolmesta toisistaan erillisestä, röyhymäisestä osakukinnosta. Ylin osakukinto on noin 1–2 cm pitkä, eikä se ole alempia osakukintoja suurempi.

*Scleria laxa* -lajia tavataan ainakin Aasiassa Filippiineillä ja Malesiassa sekä Australiassa ja Uuden-Guinean saarella.

## Lähteet
* Flora Malesiana: ''Scleria laxa'' 
### Viitteet
Emil Triner

**Emil Triner** (s. 15. maaliskuuta 1961) on tšekkiläinen entinen ralliautoilija. Triner toimi Škoda Motorsportin tehdaskuljettajana rallin MM-sarjassa vuosina 1993–1999. Hän osallistui urallaan 32 MM-osakilpailuun mutta ylsi pisteille ainoastaan vuoden 1994 Akropolis-rallissa. MM-uransa jälkeen Triner kilpaili Tšekin kansallisessa Sprintrally-sarjassa, jonka mestaruuden hän voitti vuonna 2000. Triner aloitti ralliuransa Tšekkoslovakian kansallisessa sarjassa takamoottorisella Skoda 120 LS -ralliautolla vuonna 1982. Vuosina 1990 ja 1992 hän ylsi Tšekin ja Slovakian yhdistetyssä rallisarjassa kokonaistuloksissa kolmanneksi voittaen jälkimmäisenä vuotena enintään 1300-kuutiosten luokan. Toistaiseksi viimeisen rallinsta Triner ajoi vuonna 2015.

Škoda Motorsport kilpaili vuosina 1994–1996 MM-sarjan sisällä ajetussa 2-litraisten etuvetoautojen sarjassa, jossa Triner saavutti kaksi luokkavoittoa ja oli kuudesti palkintokorokkeella. Voitot tulivat vuoden 1994 Akropolis-rallista ja vuoden 1996 Uuden Seelannin rallista. Kaudella 1999 Triner ajoi Portugalin, Akropoliksen, Suomen ja Sanremon ralleissa.

## Lähteet
Kroatian kansanterveyslaitos

**Kroatian kansanterveyslaitos** (, lyhenne **HZJZ**; , lyhennys *CIPH*) on Kroatian pääkaupungissa Zagrebissa toimiva valtiollinen kansanterveyden edistämisen hyväksi toimiva laitos.  

 
Alkujaan vuonna 1893 keisarilliseksi eläinperäistä isorokkorokotetta valmistavaksi instituutikei perustettu laitos on toimintavuosiensa aikana tunnettu useilla eri nimillä. 

HZJZ on ollut näkyvässä asemassa Kroatiassa esimerkiksi vuonna 2020 alkaneen Covid-19-pandemian aikana.

## Katso myös
*Italian kansanterveyslaitos (ISS)
*Slovenian kansanterveyslaitos (NIJZ)
*Unkarin kansanterveyskeskus (NNK)
*Serbian kansanterveyslaitos
*Euroopan tautienehkäisy- ja -valvontakeskus (ECDC)

## Lähteet

## Aiheesta muualla
* Kroatian kansanterveyslaitoksen kotisivut  (hzjz.hr)
* koronavirus.hr   (koronavirus.hr)
Luunmurskaaja

**Luunmurskaaja** () on yhdysvaltalainen kauhuelokuva vuodelta 1995. Elokuva on eteläafrikkalaisen Ananth Singhin tuottama ja sen on ohjannut elokuvistaan *[[Texasin moottorisahamurhat (vuoden 1974 elokuva)|Texasin moottorisahamurhat]]* ja *[[Poltergeist (elokuva)|Poltergeist]]* tunnettu Tobe Hooper. Pääosissa näyttelevät Robert Englund ja Ted Levine. Elokuva perustuu Stephen Kingin *Mankeli*-novelliin, joka on julkaistu suomeksi 1989 ilmestyneessä novellikokoelmassa ''Yön äänet''.

*Luunmurskaaja* tuotti Yhdysvalloissa 1,8 miljoonaa dollaria. Kriitikoilta elokuva sai todella negatiivisen vastaanoton. *Luunmurskaajalle* on ilmestynyt kaksi heikosti menestynyttä jatko-osaa vuosina 2002 ja 2005.

## Rooleissa

## Lähteet

## Aiheesta muualla
* The Mangler – IMDb
* The Mangler – Elonet
* The Mangler – AllMovie
Vääksynjoki (Asikkala)

**Vääksynjoki** on Vesijärven lyhyt laskujoki Asikkalan Vääksyssä. Se virtaa Vesijärven ja Päijänteen välisen kannaksen ja samalla Toisen Salpausselän poikki ja laskee Päijänteeseen. Hieman Vääksynjoen itäpuolelle on rakennettu samat järvet toisiinsa yhdistävä Vääksyn kanava. Vääksynjoen pituus on 1,1 kilometriä ja valuma-alueen vesireitin eli pääuoman pituus on 32 kilometriä.

Vuosina 1820–1831 Vääksynjokea syvennettiin, jolloin Vesijärven pinta laski 2,4 metriä.

Joen vartta pitkin kulkee puolen kilometrin pituinen Vääksynjoen luontopolku.

## Huomioita

## Lähteet

## Aiheesta muualla
* Vesistöennusteet: Vesijärven valuma-alue, vesi.fi
Slovakian kansanterveysvirasto

**Slovakian kansanterveysvirasto** (, lyhenne **ÚVZ SR**; , lyhennys *PHA*) on Slovakian pääkaupungissa Bratislavassa toimiva valtiollinen virasto kansanterveyden edistämiseksi. Päätoimipaikan ohella Slovakian kansaterveysvirastoon kuuluu 36 alueellista kansaterveyskeskusta.

ÚVZ SR on toiminut Slovakiassa esimerkiksi vuonna 2020 alkaneen Covid-19-pandemian asiantuntijatahona.

## Katso myös
*Euroopan tautienehkäisy- ja -valvontakeskus (ECDC)
*Unkarin kansanterveyskeskus (NNK)
*Itävallan kansanterveysvirasto (GÖG)
*Tšekin kansanterveyslaitos (SZÚ)
*Puolan kansanterveyslaitos (NIZP-PZH)
*Ukrainan kansanterveyskeskus (TsHZ)

## Lähteet

## Aiheesta muualla
* Slovakian kansanterveysviraston kotisivut   (uvzsr.sk)
* Coronavirus (COVID-19) in the Slovak Republic in numbers  (korona.gov.sk)
Vääksynjoki (Kangasala)

**Vääksynjoki** on Vesijärven laskujoki Kangasalla. Se virtaa Vesijärvestä Längelmäveteen. Joki on noin kahden kilometrin pituinen.

Vääksynjoen varrella sijaitsee Vääksyn kartano. Joen yli kulkevat Kangasalta Orivedelle ja edelleen Kärsämäelle johtava kantatie 58 sekä Kuhmoisiin johtava seututie 325.

## Historia

Nykyisen Vääksynjoen paikalla oli aikoinaan Sarsansalmi, joka yhdisti Vesijärven ja Längelmäveden. Längelmävesi oli salmiyhteydessä myös Pälkäneveden. Sarsansalmesta laski näiden järvien yhteinen lasku-uoma, Sarsanvirta Roineeseen. Pälkänevedellä oli lisäksi toinekin pienempi lasku-uoma, Mallasveteen laskeva Hyykiänpuro. Luonnonmullistuksessa vuonna 1604 Hyykiänpuro leveni ja syveni äkillisesti nykyiseksi Kostianvirraksi. Tämän seurauksena Pälkäneveden pinta aleni huomattavasti, ja sen ja Längelmäveden väliseen salmeen syntyi Iharinkoski. Samalla myös Längelmäveden pinta aleni, ja Sarsansalmi suurelta osin kuivui niin että entisen salmen paikalle jäi nykyinen Vääksynjoki.

## Katso myös
* Pohtiolammi

## Lähteet
Yhdysvaltain korkeimman oikeuden tuomari

**Associate Justice of the Supreme Court of the United States** on Yhdysvaltain korkeimman oikeuden tuomarin nimike lukuun ottamatta oikeuden puheenjohtajaa, jonka nimike on Chief Justice. Associate Justice -tuomareiden määrä on ollut kahdeksan vuodesta 1869, jolloin Judiciary Act of 1869 -laki astui voimaan.

## Lähteet
Saintluciansirkkunen

**Saintluciansirkkunen** (*Melanospiza richardsoni*) on tangaroihin kuuluva lintulaji. Lajia tavataan uhanalaisena Pieniltä-Antilleilta.

## Koko ja ulkonäkö
Saintluciansirkkunen voi kasvaa 13&ndash;15 &nbsp;cm pitkäksi. Sukupuolet eroavat toisistaan ulkonäöltään. Sainluciansirkkuskoiras on väritykseltään kauttaaltaan musta. Ainoastaan jalat ovat vaaleanpunaiset. Naaras on selästään ja vatsastaan harmahtavanruskea ja päälaki on harmaa. Linnun nokka on kookas, kartionmuotoinen ja väriltään musta. Saintluciansirkkusten katsotaan olevan läheistä sukua darwininsirkuille.    

## Levinneisyys ja elinympäristö
Saintluciansirkkusta tavataan vain Saint Lucian saarelta. Lajin elinympäristöä ovat kosteat tai puolikuivat metsät ja erityisesti se liikkuu niiden pohjakerroksissa ja pensaikoissa. Ravintonsa lintu etsii maasta lehtien keskeltä ja se syö hyönteisiä, siemeniä ja hedelmiä. Saintluciansirkkusen pesimäkausi on huhti–kesäkuussa. Lajin kannan kooksi arvioidaan 350&ndash;1&nbsp;500 yksilöä. Se luokitellaan erittäin uhanalaiseksi. Sitä uhkaa elinympäristön häviäminen ja vieraslajit kuten mangustit, rotat ja siat.

## Lähteet
Kladruby nad Labem

**Kladruby nad Labem** () on kylä Pardubicen läänissä Tšekissä. Vuonna 2020 kylässä oli noin 638 asukasta. Kylä tunnetaan sen alueella sijaitsevasta, nykyisin Tšekin valtion omistamasta hevostilasta, jolla on kasvatettu vuosisatojen ajan kladrubynhevosia. Vuonna 2019 tila nimettiin Unescon maailmanperintöluetteloon.

## Kylän historia
Kladbury nad Labem asutettiin keskiajalla. Ensimmäinen maininta kylästä on vuodelta 1295, jolloin sen omisti Kutná Horan sisterssiläinen luostari. Vuodesta 1491 Pernštejnin suku hallitsi kylän aluetta ja piti alueella hevostilan lisäksi metsästyspuistoa peurojen metsästykseen. Vuonna 1560 kylän osti Unkarin ja Böömin kuninkaan Ferdinand I Habsburgin hallinto. 

## Kladruby nad Labemin hevostila
Vuonna 1653 keisari Maksimilian II perusti kylän alueelle hevostilan, jonka keisari Rudolf II nimitti 6 maaliskuuta 1579 keisarikunnan hovin viralliseksi siitostilaksi. 1579–1582 tilan päärakennus ja tallit rakennettiin uudestaan. 

1600-luvun alusta lähtien tilalla on kasvatettu kladrubynhevosia, joka on vanhimpia tietoisen jalostustoiminnan seurauksena syntyneitä hevosrotuja. Itse tila on vanhimpia tunnettuja hevostiloja maailmassa. Hevosia kasvatettiin pelkästään Habsburgien keisarillisen hovin käyttöön valjakkohevosiksi ja niitä käytettiin useimmiten virallisissa seremonioissa.
Tilan huippukausi oli 1700- ja 1800-luvuilla. Tilaa laajennettiin ja sen alueen rakennuksia korjattiin tai rakennettiin uudelleen useaan kertaan. Itävalta-Unkarin hovin kaaduttua 1918 tila siirtyi Tšekkoslovakian valtion omistukseen ja hevosten määrä väheni dramaattisesti. 1970-luvulla alueelle perustettiin hevosiin erikoistunut maatalousoppilaitos. Vuonna 2019 tila nimettiin Unescon maailmanperintöluetteloon esimerkkinä kulttuurimaisemasta, joka on syntynyt luonnon ja ihmisen yhteisvaikutuksessa vuosisatojen kuluessa.
 
## Kylä nykyään
Kladruby nad Labemissa koostuu neljästä pienemmästä kylästä: Kladruby nad Labem, Bílé Vchynice, Kolesa ja Komárov. Alueen asukkaat käyvät töissä pääosin Chlumec nad Cidlinoun ja Přeloučin kaupungeissa sekä Hlavečníkin kunnassa.

## Lähteet

## Aiheesta muualla

* Kladbury nad Labemin ratsutilan viralliset sivut.
Eugene Scalia

**Eugene Scalia** (s. 14. elokuuta 1963 Cleveland, Ohio) on yhdysvaltalainen poliitikko ja juristi, joka toimi Yhdysvaltain 28. työministerinä 30. syyskuuta 2019 – 20. tammikuuta 2021.

Scalia on korkeimman oikeuden entisen tuomarin Antonin Scalian ja hänen vaimonsa Maureenin lapsi. Scalia on naimisissa Patricia ”Trish” Scalian kanssa. Parilla on seitsemän lasta.

## Lähteet

## Aiheesta muualla
Tudulinna paisjärv

**Tudulinna paisjärv** on Virossa Itä-Virumaalla Alutagusen kunnan Roostojan kylässä sijaitseva padottu järviallas. Virolaisessa vesistönimistössä *pais* tarkoittaa patoa ja *paisjärv* tarkoittaa patojärveä.

## Maantietoa
Patojärvi on 3&nbsp;400 metriä pitkä, 140 metriä leveä, ja sen pinta-ala on 18,1 hehtaaria, johon luetaan mukaan saaret. Saarien yhteispinta-ala on 0,05–0,1 hehtaaria, mikä voi riippua myös vedenpinnan korkeudesta. Noin 1,3 kilometriä padolta pohjoiseen haarautuu järvi luoteeseen työntyvällä lahdella, joka on syntynyt Saksojan kapeaan laaksoon. Lahti on 350 metriä pitkä ja ulottuu maantielle asti. Korkean veden aikana vesi tulvii tietäkin kauemmaksi. Järven rannat ovat metsämaata paitsi kahdessa kohdassa, jossa sijaitsee maatalot. Tudulinna sijaitsee lähes kilometrin verran länteen päin. Siellä ovat taajaman varsinaiset peltoalueet. Joenvarret ovat joko tulvaniittyjä tai viljelystä poistuneita niittyjä.

## Tudulinnan vesivoimalaitos
Patojärvi muodostettiin vuosina 1947–1949, kun paikalle rakennettiin joen virtauksia hyödyntävä vesivoimalaitos. Voimala toimi rakentamisensa jälkeen 1950- ja 1960-luvuilla, mutta tämän jälkeen se suljettiin. Patojärveä käytettiin edelleen virkistykseen ja käyttöveden varastoaltaana. Vuonna 1998 vaihdettiin voimalaan uudet sähköntuotantolaitteet ja vuonna 2015 peruskorjattiin voimalarakennus. Se on ollut tuotannossa vuodesta 1999 lähtien.

Voimala on tyypiltään jokivoimalaitos, sillä sen patoaltaaseen ei mahdu kovinkaan pitkäksi aikaa vettä varastoon tuotannon ylläpitämiseksi. Pato on yhdistelmä maapatoa ja betonista säännöstelypatoa. Voimalarakennus on osa betonipadon kokonaisuutta. Padossa on kolme ohijuoksutusaukkoa, joiden vedentuloa säädellään metallisilla luukuilla. Voimalan vesiturbiinit sijaitsevat vedenpinnan alla. Toisen koneiston kapasiteetti on 100 kilowattia ja toisen 50 kilowattia. Voimala hyödyntää 6 metrin pudotusta ja joen keskivirtaamaa, joka on noin 2,5 kuutiometriä sekunnissa. Voimalan omistaa OÜ Tehnokommerts poolt.

## Vesistösuhteita
Tudulinna paisjärv kuuluu Rannapungerja jõen valuma-alueeseen, sillä se on pääuomaan padottuna sen läpivirtausjärvi. Siihen tulee pitempi Saksaoja (11,5&nbsp;km pitkä ja valuma-alue 17,7&nbsp;km² ) sekä pieniä metsien kuivatusojia. Niiden osuus järven valuma-alueesta on kuitenkin pieni, sillä suurin osa valuma-alueen pinta-alasta, joka on 313 neliökilometriä, muodostuu joen latva-alueista. Rannapungerja jõgi laskee Peipsijärven pohjoisrantaan. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.

## Huomautuksia

## Lähteet
Hans Berggren

**Carl Hans Berggren** (5. huhtikuuta 1895 Gävle – 19. lokakuuta 1981 Gävle) oli ruotsalainen eversti. Hän oli mukana jatkosodan alun Hangon rintamalla syksyllä 1941 vapaaehtoisyksikön Svenska Frivilligbataljonen (SFB) komentajana. Uransa lopuksi hän toimi Hälsingen rykmentinkomentajana.

Hans Berggrenin vanhemmat olivat Gävlen pormestari Carl Berggren ja Anna Björkman. Hänestä tuli upseerikoulutuksen jälkeen vänrikki Helsingen rykmenttiin vuonna 1915, jossa hänet ylennettiin vuonna 1917 luutnantiksi, 1930 kapteeniksi. Vuosina 1933–1936 hän toimi Bodenissa esikuntapäällikkönä ja vuosina 1937–1938 majuriksi ylennettynä Smålannin rykmentissä ja 1939–1941 everstiluutnantiksi ylennettynä Henkikaartin rykmentissä.

Kesällä 1941 käynnistyi natsi-Saksan hyökkäys Neuvostoliittoon. Tällöin Suomi liittyi sotaan Saksan puolella Neuvostoliittoa vastaan. Ruotsissa muodostettiin kesällä 1941 vapaaehtoisosasto tukemaan suomalaisia. Yksikkö sijoitettiin Hangon rintamalle, jossa puna-armeijalla oli talvisodan tuloksena sotilastukikohta. Ensimmäiset ruotsalaisten vapaaehtoisryhmät siirtyivät Hangon rintamalle 24. heinäkuuta 1941. Elokuun 10. mennessä Hangon rintamalla oli yli 800 ruotsalaisvapaaehtoista, joista muodostettiin oma sotilasyksikkö, Svenska Frivilligbataljonen (SFB), jonka komentajana oli everstiluutnantti Hans Berggren. Puna-armeija vetäytyi Hangosta joulukuun alkuun mennessä. Marsalkka Mannerheim saapui lähtökatselmukseen Hankoon 15. joulukuuta 1941 ankaran lumisateen vallitessa. Katselmuksen jälkeen marsalkka Mannerheim jakoi pataljoonan upseereille kunniamerkkejä antaen evl. Berggrenille 1. luokan Vapaudenristin. Ruotsalaispataljoonan kotiinpaluu tapahtui tämän jälkeen.  

Everstiksi ylennetty Hans Berggren toimi Suomesta paluun jälkeen vuodesta 1942–1946 aliupseerikoulun johtajana. Vuosina 1946–1955 hän toimi Gävlessä Hälsingen rykmentin komentajana. Berggren itse sotilasuransa alussa oli ollut kyseisessä yksikössä 1910- ja 1920-luvuilla.

## Lähteet
Roberta McCain

**Roberta Wright McCain** (7. helmikuuta 1912 – 12. lokakuuta 2020) oli yhdysvaltalainen seurapiirihenkilö. Hän oli aktiivinen laivaston vaimojen seuroissa ja hänen Washingtonin kaupungin Capitol Hillin kaupunginosassa sijaitseva koti oli suosittu salonki lainsäätäjille ja poliitikoille. Vuosina 2007–2008 McCain kampanjoi aktiivisesti poikansa John McCainin (1936–2018) presidenttiehdokkuudesta.
Sienikallio

**Sienikallio** muodostuu, kun tuulen lennättämä hiekka kuluttaa hiljalleen hyvin suuren kiven alaosaa. Tuulen mukanaan tuoma hiekkapuhallus aiheuttaa sen, että kiven muoto alkaa muistuttaa sientä, sillä sen alaosa kaventuu huomattavasti kulutuksen myötä. Tehokkainta kulutus on lähellä maanpintaa eli noin 10–20 cm korkeudella. Sienikallio on esimerkki tuulieroosion vaikutuksesta.
Szczytnon piirikunta

**Szczytnon piirikunta** () on yksi Warmia-Masurian voivodikunnan piirikunnista. Sen arvioitu väkiluku oli vuoden 2019 lopussa 69&nbsp;376. Piirikunnan ainoa kaupunkikunta on hallintokeskus Szczytno. Seitsemän maalaiskuntaa ovat Dźwierzuty, Jedwabno, Pasym, Rozogi, Świętajno, Szczytno sekä Wielbark ja niissä on kylien lisäksi kaksi kaupunkia; Pasym ja Wielbark.

Szczytnon piirikunnalla on yhteistä rajaa Mrągowon, Piszin, Ostrołękan, Przasnyszin, Nidzican ja Olsztynin piirikuntien kanssa.

Szczytnon piirikunnan pinta-alasta arviolta 50,5 prosenttia oli metsän peitossa vuonna 2018. Vuoden keskilämpötila on 6,6 celsiusastetta. Heinäkuun keskilämpötila on 17,7 celsiusastetta ja tammikuun −3,5 astetta. Vuotuinen sademäärä on noin 600 millimetriä.

Szczytnon piirikunnan työttömyysaste oli vuoden 2018 lopussa 8,7 prosenttia. Luku on huomattavan suuri sekä Warmia-Masurian voivodikunnan että koko Puolan työttömyyslukuihin verrattuna.

Vuoden 2019 lopussa Szczytnon piirikunnassa arvioitiin olevan 69&nbsp;376 asukasta, joista 50,6 prosenttia naispuolisia ja 49,4 prosenttia miespuolisia. Puolan väestönlaskennassa 2011 väkiluvun laskettiin olevan 71&nbsp;365 ja sen ennakoidaan vuoteen 2050 mennessä pienenevän 57&nbsp;529 asukkaaseen. Alle 18-vuotiaiden arvioitiin vuoden 2019 lopussa muodostaneen 18,4 prosenttia piirikunnan väestöstä, työikäisten 62,3 prosenttia ja eläkeikäisten 19,3 prosenttia väestön keski-iän ollessa 40,8 vuotta. Elävänä syntyneiden määrä oli vuonna 2019 yhteensä 658 lasta.

## Lähteet
Talvisota (kirja)

**Talvisota** on Antti Tuurin kirjoittama romaani, joka kertoo yhden suomalaisen jalkaväkisotilaan kokemuksista talvisodassa. *Talvisota* on Antti Tuurin Pohjanmaa-sarjan toinen osa. Kirja ilmestyi vuonna 1984 Otavan kustantamana. Kirja on käännetty ruotsiksi, tanskaksi, islanniksi, viroksi ja saksaksi; englanniksi teos julkaistiin Richard Impolan kääntämänä.

*Talvisota* on julkaistu äänikirjana C-kasetilla, CD-levyllä ja eri äänikirjapalveluissa. Äänikirjan lukijana on Taneli Mäkelä.

Vuonna 1989 ilmestynyt Pekka Parikan ohjaama elokuva *[[Talvisota (elokuva)|Talvisota]]* perustuu *Talvisota*-romaaniin. Antti Tuuri ja Pekka Parikka toimivat elokuvan käsikirjoittajina.

## Kirjan juoni
Kirjan kertojana toimii Martti Hakala. Martti on minäkertoja, joka kertoo tarkkoja muistelmia omista kokemuksistaan talvisodassa. *Talvisota*-elokuvaan verrattuna kirjassa esiintyy melko vähän nimeltä mainittuja henkilöhahmoja.

Martti Hakalan ja hänen nuoremman veljensä Paavo Hakalan sotatie alkaa 13. lokakuuta 1939, kun miehet lähtevät muiden kauhavalaisten asevelvollisten kanssa ylimääräiseen kertausharjoitukseen. Hakalan veljekset sijoitetaan pohjalaisista koottuun jalkaväkirykmentti 23:een, jonka komentajana toimi everstiluutnantti Matti Laurila.

Jalkaväkirykmentti 23 keskitetään junakuljetuksilla ja jalkamarsseilla Karjalankannakselle. Ennen sodan puhkeamista rykmentti harjoittelee ja osallistuu linnoitustöihin Unnunkosken ja Konnitsan kylissä. Konnitsassa Paavo Hakalan ja paikallisen nuoren naisen välille syntyy romanssi, joka katkeaa naisen perheen lähdettyä evakkoon. Samaan aikaan Paavolla on romanssi myös kotikylässä naapurin tytön kanssa.

Talvisodan puhjettua jalkaväkirykmentti 23 käsketään eturintamaan Terenttilän peltoaukealle itsenäisyyspäivänä 1939. Terenttilässä Martti ja Paavo taistelevat menestyksekkäästi puna-armeijaa vastaan. Martti Hakala kuvaa sodankäyntiä erittäin tarkasti. Paavo Hakala haavoittuu Terenttilässä ja käy kotilomalla. Pian kotilomalta paluun jälkeen Paavo kaatuu vihollisen tykistön suorasta osumasta Martin silmien edessä. Veljen kuolema vaikuttaa Marttiin syvästi, mutta sodan todellisuudessa suremiseen ei ole mahdollisuutta. Martti löytää Paavon tavaroista rakkauskirjeitä joita Paavo on saanut Konnitsan kylässä tapaamaltaan naiselta. Veljensä mainetta suojellakseen Martti polttaa kirjeet.

Jalkaväkirykmentti 23 siirretään Terenttilän aukeilta lepoon tapaninpäivänä. Martti pääsee levon aikana käymään kotona lomalla. Loman jälkeen Martin joukkue on vähän aikaa kunnostamassa Taipaleen rintaman takalinjoja. Tämän jälkeen jalkaväkirykmentti 23 siirretään nopeasti Äyräpään rintamalle. Jalkaväkirykmentti 23 kokee Äyräpäässä erittäin raskaita tappioita ja koko rintama on lähellä romahtamista. Martti ja koko muu rykmentti ovat taistelukyvyn äärirajoilla. Rauhan tulo 13. maaliskuuta 1940 pelastaa Martin ja loput rykmentin vähiin kuluneista miehistä. Kirjan viimeisissä lauseissa Martti kuvaa kokemaansa suurta katkeruutta siitä, kuinka suurista tappioista huolimatta Suomen armeijan oli vetäydyttävä Moskovan rauhan mukaisille rajoille ja luovutettava puolustamansa alueet Neuvostoliitolle.

## Lähteet
Luettelo Yhdysvaltain korkeimman oikeuden tuomareista

Tämä on **luettelo [[Yhdysvaltain korkein oikeus|Yhdysvaltain korkeimman oikeuden]] jäsenistä ja puheenjohtajista**.

## Luettelo tuomareista
### Luettelo entisistä tuomareista

### Luettelo nykyisistä tuomareista


## Lähteet
Węgorzewon piirikunta

**Węgorzewon piirikunta** () on Puolan piirikunta Warmia-Masurian voivodikunnassa. Sen väkiluku oli vuoden 2019 lopussa 22&nbsp;638. Piirikunta on jaettu kolmeen maalaiskuntaan, jotka ovat Budry, Pozezdrze sekä Węgorzewo ja niissä on kylien lisäksi yksi kaupunki; hallintokeskus Węgorzewo.

Węgorzewon piirikunta syntyi 1. tammikuuta 2002, mihin asti siihen nykyisin kuuluvat kunnat olivat osa Giżyckon piirikuntaa.

Węgorzewon piirikunnan pinta-alasta arviolta 21 prosenttia oli metsän peitossa vuonna 2018.

Węgorzewon piirikunnan työttömyysaste oli vuoden 2018 lopussa 15,1 prosenttia. Luku on huomattavan suuri sekä Warmia-Masurian voivodikunnan että koko Puolan työttömyyslukuihin verrattuna.

Vuoden 2019 lopussa Węgorzewon piirikunnassa arvioitiin olevan 22&nbsp;638 asukasta, joista 50,3 prosenttia naispuolisia ja 49,7 prosenttia miespuolisia. Puolan väestönlaskennassa 2011 väkiluvun laskettiin olevan 23&nbsp;815 ja sen ennakoidaan vuoteen 2050 mennessä pienenevän 17&nbsp;717 asukkaaseen. Alle 18-vuotiaiden arvioitiin vuoden 2019 lopussa muodostaneen 16,5 prosenttia piirikunnan väestöstä, työikäisten 60,9 prosenttia ja eläkeikäisten 22,6 prosenttia väestön keski-iän ollessa 43 vuotta. Elävänä syntyneiden määrä oli vuonna 2019 yhteensä 179 lasta. Väestönlaskennassa 2011 puolalaisten lisäksi ainoa vähintään prosentin väestöstä muodostava ryhmä olivat ukrainalaiset, joita oli yhteensä 1&nbsp;438 eli kuusi prosenttia piirikunnan koko väestöstä.

## Lähteet
Bieszczadyn piirikunta

**Bieszczadyn piirikunta** () on yksi Ala-Karpatian voivodikunnan piirikunnista. Sen arvioitu väkiluku oli vuoden 2019 lopussa 21&nbsp;664. Piirikunta on jaettu kolmeen maalaiskuntaan, jotka ovat Czarna, Lutowiska sekä Ustrzyki Dolne ja niissä on kylien lisäksi yksi kaupunki; hallintokeskus Ustrzyki Dolne.

Bieszczadyn piirikunta on Puolan piirikunnista eteläisin. Sillä on yhteistä rajaa Leskon, Przemyślin ja Sanokin piirikuntien sekä Ukrainan ja Slovakian valtioiden kanssa.

Bieszczadyn piirikunnan pinta-alasta arviolta 70,4 prosenttia oli metsän peitossa vuonna 2018.

Bieszczadyn piirikunnan työttömyysaste oli vuoden 2018 lopussa 13,5 prosenttia. Koko Puolan työttömyysasteeseen verrattuna luku on huomattavan suuri.

Vuoden 2019 lopussa Bieszczadyn piirikunnassa arvioitiin olevan 21&nbsp;664 asukasta, joista 50,7 prosenttia naispuolisia ja 49,3 prosenttia miespuolisia. Puolan väestönlaskennassa 2011 väkiluvun laskettiin olevan 22&nbsp;465 ja sen ennakoidaan vuoteen 2050 mennessä pienenevän 16&nbsp;673 asukkaaseen. Alle 18-vuotiaiden arvioitiin vuoden 2019 lopussa muodostaneen 16,6 prosenttia piirikunnan väestöstä, työikäisten 63,2 prosenttia ja eläkeikäisten 20,2 prosenttia väestön keski-iän ollessa 41,7 vuotta. Elävänä syntyneiden määrä oli vuonna 2019 yhteensä 188 lasta.

## Lähteet
Brzozówin piirikunta

**Brzozówin piirikunta** () on yksi Ala-Karpatian voivodikunnan piirikunnista. Sen arvioitu väkiluku oli vuoden 2019 lopussa 65&nbsp;567. Piirikunta on jaettu kuuteen maalaiskuntaan, jotka ovat Brzozów, Domaradz, Dydnia, Haczów, Jasienica Rosielna sekä Nozdrzec ja niissä on kylien lisäksi yksi kaupunki; hallintokeskus Brzozów.

Brzozówin piirikunnan pinta-alasta arviolta 30,9 prosenttia oli metsän peitossa vuonna 2018.

Brzozówin piirikunnan työttömyysaste oli vuoden 2018 lopussa 15 prosenttia. Koko Puolan työttömyysasteeseen verrattuna luku on huomattavan suuri.

Vuoden 2019 lopussa Brzozówin piirikunnassa arvioitiin olevan 65&nbsp;567 asukasta, joista 50,5 prosenttia naispuolisia ja 49,5 prosenttia miespuolisia. Puolan väestönlaskennassa 2011 väkiluvun laskettiin olevan 22&nbsp;465 ja sen ennakoidaan vuoteen 2050 mennessä pienenevän 16&nbsp;673 asukkaaseen. Alle 18-vuotiaiden arvioitiin vuoden 2019 lopussa muodostaneen 19,1 prosenttia piirikunnan väestöstä, työikäisten 61,4 prosenttia ja eläkeikäisten 19,5 prosenttia väestön keski-iän ollessa 40,5 vuotta. Elävänä syntyneiden määrä oli vuonna 2019 yhteensä 669 lasta.

## Lähteet
Playboi Cartin diskografia

Amerikkalaisen rap-artisti Playboi Cartin diskografia.

## Albumit

## Mixtapet

## Singlet

### Vierailijana:

## Musiikkivideot

## Lähteet
Karjaan paloasema

{
  "type": "FeatureCollection",
  "features": [
    {
      "type": "Feature",
      "properties": {
      "marker-color": "FF6347",
      "marker-size": "medium",
      "marker-symbol": "fire-station"
},
      "geometry": {
        "type": "Point",
        "coordinates": [
          23.682416,
          60.069855
        ]
      }
    }
  ]
}
**Karjaan paloasema** (asema 70) on Länsi-Uudenmaan pelastuslaitoksen paloasema Karjaalla Ratakatu 9:ssä. Se on ollut käytössä 23. syyskuuta 2016 lähtien.

Karjaan paloaseman pelastusyksikköä miehittää ympärivuorokautisesti yksi paloesimies ja kolme palomiestä. Tämän lisäksi paloasemalla toimii ensihoitoyksikkö, jossa on kaksi ensihoitajaa.

Karjaan paloaseman toimintaympäristö on hyvin laaja ja vaihteleva. Toiminta-alueella on muun muassa loma-asutusta, teollisuutta, rautatie, ruukkikeskuksia ja  merialuetta.

## Aseman yksiköt

## Lähteet
Perun terveysvirasto

**Perun terveysvirasto** (, lyhennys **INS**; ) on Perun pääkaupungissa Limassa sijaitseva kansallinen terveysongelmien ja -teknologian tutkimuslaitos sekä terveysalan lupaviranomainen. INS toimii kansanterveyden, tartuntatautien ja muiden sairauksien, elintarvikkeiden, elintarvike- ja lääketurvallisuuden, työterveyden ja ympäristöterveyden alalla Perun väestön hyvinvoinnin parantamiseksi. Terveysvirastolla on Limassa useita toimipaikkoja. INS on maan terveysministeriön alaisuudessa. 

Perun terveysvirasto osallistuu osaltaan esimerkiksi covid-19-taudin seurantaan maassaan.

## Katso myös
*Yhdysvaltain tautikeskus (CDC)
*Meksikon kansanterveyslaitos (INSP)
*Adolfo Lutz -instituutti (IAL)

## Lähteet

## Aiheesta muualla
*Instituto Nacional de Salud (kotisivut)   (ins.gob.pe)
*WHO COVID-19 Dashboard: Peru  (who.int)
*ClinRegs - Peru  (nih.gov)
Canon EOS M5

**Canon EOS M5** on japanilaisen Canonin peilitön järjestelmäkamera, joka julkistettiin 15. syyskuuta 2016. Siinä on 24 megapikselin CMOS-kenno.

Kuten muissakin Canonin M-sarjan järjestelmäkameroissa, EOS M5:ssä on EF-M-bajonetti. Canonin EF-EOS M -adapterilla kameraan saa kiinnitettyä minkä tahansa EF- tai EF-S-sarjan objektiivin.

EOS M5 on EOS M-sarjan ensimmäinen kamera, jossa on sisäänrakennettu elektroninen etsin. Kameran on 3,2 tuuman kosketusnäyttö on kääntyvä, joten itseään kuvaava voi nähdä itsensä kameran näytöltä.

## Yhteensopivat objektiivit
Kameraan on saatavilla seuraavat omat objektiivit (EF-M -kiinnitys):

* EF-M 15-45mm f/3.5-6.3 IS STM
* EF-M 18-55mm f/3.5-5.6 IS STM
* EF-M 11-22mm f/4-5.6 IS STM
* EF-M 22mm f/2 STM
* EF-M 55-200mm f/4.5-6.3 IS STM
* EF-M 18-150mm f/3.5-6.3 IS STM
* EF-M 32mm f/1.4 STM
* EF-M 28mm f/3.5 IS STM

## Lähteet
Benešov

**Benešov** on Tšekin Keski-Böömin läänissä sijaitseva kaupunki. Kaupungin asukasluku oli 16 758 vuonna 2019.

Benešovissa sijaitsee noin 1200-luvulla perustettu Konopištěn linna, joka on nykyään museoitu.

## Lähteet
Matěj Pekr

**Matěj Pekr** (s. 27. maaliskuuta 1988 Uničov, Tšekkoslovakia) on tšekkiläinen jääkiekkoilija, pelipaikaltaan hyökkääjä. Hän edustaa Tšekin 1. česká hokejová ligassa pelaavaa HC Dukla Jihlavaa. Pekr on pelannut aikaisemmin myös Tšekin pääsarjassa Extraligassa. Hän laukoo oikealta.

## Ura
Pekr pelasi ensimmäiset ottelunsa 1. česká hokejová ligassa kaudella 2007–2008, kun hän keräsi HC Šumperkin joukkueessa neljä rangaistusminuuttia pelaamassaan 13 ottelussa. Kaudella 2010–2011 Pekr siirtyi HC Olomoucin riveihin. Kaudella 2012–2013 hän pelasi 47 ottelua tehopistein 31+21=52, jotka oikeuttivat Olomoucin sisäisen pistepörssin voittoon, koko liigan maalipörssin voittoon ja pistepörssin neljänteen sijaan. Seuraavalla kaudella Pekr teki tehopisteet 9+16=25 pelaamassaan 40 ottelussa.

Pekr debytoi Tšekin pääsarjassa Extraligassa kaudella 2014–2015 HC Olomoucin joukkueessa. Hän pelasi debyyttikaudellaan viisi ottelua ilman tehopisteitä tai rangaistusminuutteja. Samalla kaudella Pekr pelasi myös 1. česká hokejová ligassa SK Horácká Slavia Třebíčin joukkueessa 41 ottelua tehopistein 21+15=36. Kaudella 2015–2016 Pekr pelasi 19 ottelua Olomoucin joukkueessa Extraligassa ja 32 ottelua Horácká Slavia Třebíčin joukkueessa 1. česká hokejová ligassa. Olomoucissa hän teki tehopisteet 3+4=7 ja Horácká Slavia Třebíčissä tehopisteet 15+15=31. Seuraavalla kaudella Pekr pelasi 1. česká hokejová ligassa Rytíři Kladnon ja Horácká Slavia Třebíčin joukkueissa. Hän pelasi kauden aikana 39 ottelua tehopistein 9+15=24.

Kaudella 2017–2018 Pekr nimitettiin Rytíři Kladnon varakapteeniksi. Hän pelasi 40 ottelua tehopistein 14+17=31 keräten 18 rangaistusminuuttia. Kaudella 2018–2019 Pekr siirtyi HC Dukla Jihlavan joukkueeseen. Hän voitti joukkueen sisäisen pistepörssin tehopisteillä 32+21=53. Seuraavan kauden Pekr aloitti Jihlavan riveissä, mutta siirtyi lainasopimuksella Extraligaan HC Olomoucin joukkueeseen. Pekr palasi Jihlavaan kaudelle 2020–2021.

## Lähteet
Luettelo äärimmäisen uhanalaisista nisäkkäistä

Tämä on **luettelo niistä [[nisäkkäät|nisäkkäistä]], jotka [[Kansainvälinen luonnonsuojeluliitto]] IUCN luokittelee [[Äärimmäisen uhanalainen laji|äärimmäisen uhanalaisiksi]]**. Näihin eläimiin kohdistuu äärimmäisen suuri välitön uhka kuolla sukupuuttoon luonnosta.

## [[Pilosa]]

## [[Kavioeläimet]]

## [[Sorkkaeläimet]]

## [[Valaat]]

## [[Norsueläimet]]

## [[Petoeläimet]]

## [[Lepakot]]

## [[Kädelliset]]

## [[Jäniseläimet]]

## [[Jyrsijät]]

## [[Harvaetuhampaiset]]

## [[Pussirotat]]

## [[Afrosoricida]]

## [[Eulipotyphla]]

## [[Nokkaeläimet]]

## [[Muurahaiskävyt]]

## Lähteet
*

### Nimistölähteitä

*
*
*
*
*
*
*
*
*

### Viitteet
Gheorghe Argeșanu

**Gheorghe Argeșanu** (28. helmikuuta 1883 Caracal, Romanian kuningaskunta – 27. marraskuuta 1940 Jilava) oli romanialainen sotilas, joka toimi maansa pääministerinä viikon ajan syyskuussa 1939.

Gheorghe Argeșanu kävi upseerikoulutuksen ratsuväen upseeriksi ennen ensimmäistä maailmansotaa. Hänet ylennettiin Romanian armeijassa everstiksi ensimmäisen maailmansodan aikana. Sodan jälkeen hän toimi sotilasasiamiehenä Japanissa vuosina 1921–1922. Kotimaahan palattuaan hän toimi ensin rykmentin- ja myöhemmin divisioonankomentajana. Hänet ylennettiin prikaatinkenraaliksi vuonna 1931 ja kenraalimajuriksi joulukuussa 1937. 

Kenraalimajuri kuului kuningas Kaarle II:n kannattajiin. Argeșanu siirtyi politiikkaan, kun hänet nimitettiin puolustusministeriksi patriarkka Miron Cristean hallitukseen, jossa hän toimi maaliskuusta lokakuuhun 1938. Hän nousi Romanian pääministeriksi Armand Călinescun salamurhan jälkeen syyskuussa 1939. Hänen hallituksensa ensimmäiset toimenpiteet olivat kovia Călinescun salamurhan tehneille rautakaartilaisille. Kuusi salamurhaan osallistunutta miestä teloitettiin vielä samana päivänä murhapaikalla. Lisäksi surmattiin välittömästi kolme rautakaartilaista jokaisesta maakunnasta ilman oikeudellisia tutkimuksia. Näin teloitettiin kymmeniä rautakaartilaisia. Argeșanun hallitus nähtiin heti sen muodostamisvaiheessa väliaikaisena, ja sen rooli oli toimia poliittisten puhdistustoimenpiteiden tekijänä. Viikon mittaisen hallitusjaksonsa jälkeen Argeșanu siirtyi eläkkeelle.  

Syksyllä 1940 Romania menetti merkittäviä alueita naapurimaille, joka johti kuningas Kaarle II:n vallastaluopumiseen ja kenraali Ion Antonescun valtaannousuun yhdessä Rautakaartin kanssa muodostaen Kansallisen legioonalaishallituksen. Kuninkaan maanpakoon lähdön lisäksi joukko hänen kannattajiaan myös erotettiin tehtävistään ja vangittiin. Näihin kuului myös kenraali Gheorghe Argeșanu, joka joutui Jilavan vankilaan. Rautakaartilaiset surmasivat ns. Jilavan verilöylyssä 27. marraskuuta 1940 64 vangittua poliittista vankia, joiden joukossa oli kenraali Argeșanu. 

## Lähteet

## Aiheesta muualla
Davide Baiardo

**Davide Baiardo** (11. toukokuuta 1887 Voltri – 28. marraskuuta 1977) oli italialainen uimari. Hän edusti Italiaa 100 metrin vapaauinnissa ja 400 metrin vapaauinnissa Lontoon kesäolympialaisissa 1908 sekä Tukholman kesäolympialaisissa 1912.

## Lähteet
Kolumbian terveysvirasto

**Kolumbian terveysvirasto** (, lyhennys **INS**; ) on vuonna 1917 perustettu, Kolumbian pääkaupungissa Bogotassa toimiva kansallinen terveysalan tutkimuslaitos ja lupaviranomainen. INS on Kolumbian terveys- ja sosiaaliturvaministeriön alainen tutkimuslaitos. 

Kolumbian terveysvirasto osallistuu osaltaan esimerkiksi covid-19-taudin seurantaan maassaan. INS kuuluu myös covid-19-taudin hoitoa etsivään kansainväliseen kliiniseen tutkimusverkostioon.

## Katso myös
*Yhdysvaltain tautikeskus (CDC)
*Meksikon kansanterveyslaitos (INSP)
*Adolfo Lutz -instituutti (IAL)
*Perun terveysvirasto (INS)

## Lähteet

## Aiheesta muualla
*Coronavirus (COVID-19) - Situación actual   (minsalud.gov.co)
*WHO COVID-19 Dashboard: Colombia  (who.int)
RAD Game Tools

**RAD Game Tools** on yhdysvaltalainen yksityisomisteinen yritys, jonka tuotteita ovat videopeliteollisuudessa käytettävät middleware-ohjelmistot.
Yritys sijaitsee Kirklandissa Washingtonissa ja se ovat perustaneet Jeff Roberts ja Mitch Soule vuonna 1988.

Yritys on ostanut Miles Sound Systemin Miles Design -yritykseltä.
Merkittäviin tuotteisiin kuuluu Bink-videokoodekki.

## Lähteet

## Aiheesta muualla
* Profiili MobyGamesissä
Savon Aallot

**Savon Aallot** on pohjoissavolainen paikallisradio, joka aloitti lähetyksensä marraskuussa 2020. Kanavan nimi ja juontajat julkaistiin 14. lokakuuta 2020. Nimi valittiin noin 700 ehdotusta keräneen nimikilpailun avulla. Radion toimitus sijaitsee Savon Sanomien toimituksessa Kuopion keskustassa. Kanavan lähetykset käynnistyivät 5. marraskuuta musiikilla ja juonnetut lähetykset alkoivat 11. marraskuuta klo 11. Päätoimittajana kanavalla toimii Anssi Saarelainen. Valtioneuvosto myönsi kanavalle toimiluvat Iisalmeen ja Varkauteen kesäkuussa 2021 ja lähetykset uusilla taajuuksilla alkoivat 1. heinäkuuta 2021. Kuopiossa kanava toimi aiemmin Sanoman toimiluvalla taajuudella 102,0 MHz. Mediatalo Keskisuomalaisen radiokanavilla Radio Keskisuomalainen, Savon Aallot, Radio Tempo, Karjalainen Syke ja Radio Voima tulee sunnuntai-aamuissa klo 10-11 ja uusintana tiistai-illassa klo 18-19 Heikki ”Hector” Harman juontama musiikin erikoisohjelma Pop eilen – toissapäivänä, jossa soitetaan 50-, 60- ja 70-lukujen musiikkia.

## Ohjelmisto
Kanavalla kuullaan Savon Sanomien toimittamat uutiset arkisin klo 7-18. Juonnettua lähetystä on arkisin klo 6-11, klo 11-13 ja klo 13-18 sekä lauantaisin klo 10-14, klo 14-15 sekä klo 15-16. Perjantai-iltapäivisin lähetyksessä pääsevät ääneen paikalliset bändit ja artistit. Kaudella 2021 Savon Aallot selosti KuPsin Veikkausliigan ja Eurooppa-liigan ottelut. Selostajana toimi Juuso Ikonen. Kanavan muuhun ohjelmistoon kuuluu Millees myö näläkee tänä päevänä siirrettäes?, Piimäradio ja musiikin erikoisohjelmat. KalPan koti- ja vierasottelut kuuluvat Savon Aaltojen taajuuksilta Joonas Puomion selostamina syksystä 2021 lähtien. It's Hockey Time-lähetyksien studioisäntänä työskentelee Ismo Huotari. Marraskuun 2021 alussa kanavan uutena juontajana aloitti Johannes Teppo. Lokakuussa 2024 maanantai-iltapäivien juontajana aloitti Jenni Niskanen.

### Entisiä ohjelmia

* *Meijän Kuopio - tarinoita Kuopiosta*

* *Savon Aallot luonnossa*
* *Talouspuhetta*
* *100 tarinaa KuPSista*

## Lähteet
Aadu Must

**Aadu Must** (25. maaliskuuta 1951 Pärnu – 20. heinäkuuta 2023) oli virolainen historioitsija ja poliitikko. Hän oli Tarton kaupunginvaltuuston ja parlamentin jäsen edustaen vuodesta 1996 lähtien Viron keskustapuoluetta. Must työskenteli Tarton yliopistossa arkistotieteen professorina.

Mustin tytär on Euroopan unionin energiakomissaari Kadri Simson.

## Lähteet

## Aiheesta muualla
Gimle

**Gimle** on pohjoismaisessa mytologiassa taivaallinen asuinsija, jossa Völuspán mukaan Ragnarökin jälkeen kaikki oikeamieliset elävät ja asuvat.

## Lähteet
Kunttu

**Kunttu** on sukunimi, joka on muun muassa seuraavilla suomalaisilla henkilöillä:

*Erkki Kunttu (1924–2015), balettitanssija, tanssitaiteilija ja tanssinopettaja
*Henrik Kunttu (s. 1959), kemisti ja fysikaalisen kemian professori
*Johan Kunttu (1890–1918), jääkäriluutnantti
*Mikki Kunttu (s. 1971), valo- ja lavastussuunnittelija.